وۅنۍییٚلہ ہم تُل آبس پھوٚٹ دن ییٚلہ آو پھٹتھ کھوٗرس یتھ آولنس منز ژھرِ اتھہٕ نرِ گِلواں کوٚت واتکھ ہے أچھ پھرۍ پھرۍکیازِ وچھاں چھکھ بٔٹھۍمالن کن ژٹھ وۅنۍکتھ سٲحل دوٗریو ترٛاو سٲ پانا، ترٛاو سٲ پانا ناو پننۍ پشراو سٲ پانا واو گلٮ۪ن پانا ژَے چھکھ رازس وٲتتھ روٗح ژلی اتھ بدنس ٲخر للوُن تھٲوتھ جانٕچ مالَے کیاز کراں چھے یرونۍ ناو وۅتھ سٲ جگرا ہاو سٲ پانا گرٛاین پٮ۪ٹھ نژناو سٲ پانا ناو پننۍ ہے ونہ چھی ڈیٚکہ لٲنس ژہۍکٔژتام مہ ترٛاوکھ زالٮ۪و مٔنزۍ وچھ سٲ ! شاہ گژھ ٲخر نیٖرتھ تتھ ما بنہ کیٚنہہ پتھ چھی یم کیٚنہہ دم یوٚت تامتھ آولنس منزڈُنگ دِیہ ناو کیازِ ژھنکھ یم دم منسٲوتھ کیازِ ژھنکھ یم ٲولہ وقتکۍ نوزکھ نوزکھ گل پژنٲوتھ چھٔکرٲوتھ وہمن ہندس صحراوس منز ترٛاو سٲ پانا ناو پننۍ وچھ تامتھ یتھ آولنس کن گرٛاین ہند گتہ گیوٗر وچھکھ وچھ گُلہ ٹوٗرا یِرنوو آبن (زانہ خدا کتھ پوشہ کلس، دۅہہ دش ماے بٔرتھ رٮ۪تہ وادن، تنہ تن چھٲوتھ، من پھوٚلرٲوتھ، صبحن صبحن چشمن ہند شبنم وۅتھراوتھ، تاپہ زٕژو ٲس بٔرمژ کۅچھ، لوٚت لوٚت آسہ ہواون اتھ گر گوٗرا کوٚرمت) آسہ خبر کٔمۍگل بدنن اوٚنمت پژنٲوتھ مشکٕکہ شوقہ ژھنمت چھن یتھ آولنس منز مشکا ہٮ۪تھ ترٛاو سٲ پانا ناو پننۍ ترٛاو سٲ پانا آولنس منزچھا کان٘ہہ سونچاں وق کوٚت ووت فکرن ہندس اوٚبرس بٔلۍکیا پشراون روٗحک افتاب وق چھے نوزکھ رتھہ چھی کھارنۍ راون ینہٕ یم ژہۍکٔژتام گرٛاین ہن٘د گتہٕ گیوٗر وچھان گژھ وُچھ وُچھ آبس پٮ۪ٹھ یم نِکۍ نِکۍ دٲیرٕ وچھۍیم بٔڈۍ بٔڈۍ آرٕ یم چھ أکس اکھ کۅچھ کۅچھ کٔرۍکٔرۍ پان کران قۅربان وچھ وچھ وۅٹھ کیا تُج ہۅمہ گاڈِ آبک سیٖنہ ژٔٹتھ کیا ؤژھ، کیاکھٔژ کِتھ کٔنۍگٔیہ غٲب چٲنس وچھہ کس سوٚدرس منز زنہٕ ؤژھ اکھ ارمانن ہنز گرٛاے ؤژھ، تہ أتی اتھۍسوٚدرس منزتھہہِ لوین پان ترٛاو سٲ پانا وچھ وچھ ہُتھ بٔٹھۍمالہ چھ آمتۍدرٛمنس منز کچھ پوش پھوٚلتھ اسہ ونۍ اسہ ونۍ پھۅلہ ونۍپھۅلہ ونۍ کینژن ساتن ہندۍمٮ۪زمان وچھ تامتھ ہتھ بالہ تھُنگس کن ییٚمہ کس آولنس منز ونۍ پھٹہ لوسہٕ وٕنِس افتابس ناو ترٛاو نظر، بے وایہ نظر، مدٕ مٲژ نظر لوسہ وٕنِس افتابس توٚگ نا گاہ دِوناون عالم چون ژٕ تہ وچھ چٲنس وچھہ کس سوٚدرس منزما آسہ پرٛزلونۍ زتۍنیا ییٚمہ کس نوٗرس منز ییٚمہ حسنکۍدلبر منظر ترٛاون گاہ دی تن تیٚلہ یتھ آولنس منز ڈُنگ ادٕ چانہ وجوٗدچ ناو ییٖر گٔمتۍ ہم تُلۍچھا ژھانڈان یمہ کیٚنہ ژہۍچھی آبہ حیاتک پیٚالہ اگر نَے وہمہ پھری ترٛاو سٲ پانا معصوم شرۍسنز ٹکہ واوج ہش واو گلٮ۪ن پشراو سٲ پانا بُر بتہٕ نیا ہِش گرٛاین پٮ۪ٹھ نژٕ ناو سٲ یرونۍ ناو پننۍ ترٛاو سٲ پانا ناو پننۍ